Nyt pojat ovat jääneet tytöistä jälkeen sekä matematiikassa että luonnontieteissä.

Aiemmin neljäsluokkalaiset pojat olivat tyttöjä edellä matematiikassa. Nyt pojat ovat jääneet tytöistä jälkeen sekä matematiikassa että luonnontieteissä.

Aiemmin neljäsluokkalaiset pojat olivat tyttöjä edellä matematiikassa. Nyt pojat ovat jääneet tytöistä jälkeen sekä matematiikassa että luonnontieteissä.

Opetus- ja kulttuuriministeriö kertoo, että Pisa-tutkimuksessa aiemmin havaittu notkahdus nuorten osaamisessa näkyy nyt myös neljännen luokan oppilaiden osaamisessa. Huoli poikien asemasta koulussa kasvaa.

Erityisesti poikien tulokset ovat heikentyneet, vaikka suomalaisten lasten osaaminen onkin edelleen hyvällä tasolla kansainvälisessä TIMSS-vertailussa.

– Tytöt ovat kiilanneet poikien ohi kaikilla tutkituilla osa-alueilla. Tulosten parantamiseksi tulisi kiinnittää huomiota erityisesti oppilaiden asenteisiin ja valmiuksiin peruskoulun alkaessa, ministeriön tiedotteessa todetaan.

Oikeastaan kyse ei ole kiilaamisesta, sillä tyttöjenkin tulokset ovat heikentyneet – vain huomattavasti vähemmän kuin poikien. Poikien tulokset ovat laskeneet vuosien 2011 ja 2015 TIMMS-tutkimusten välillä luonnontieteissä 22 pistettä ja matematiikassa 18 pistettä. Tyttöjen tulokset putosivat olennaisesti vähemmän: luonnontieteissä pudotus oli 10 pistettä ja matematiikassa vain kaksi pistettä.

Edellisessä vuoden 2011 tutkimuksessa sukupuolten välillä ei ollut juuri eroa luonnontieteiden osaamisessa ja matematiikassa pojat olivat hieman tyttöjä parempia. Nyt tytöt ovat kuitenkin selvästi parempia kaikilla tutkituilla matematiikan ja luonnontieteiden osa-alueilla.

– Erinomaisesti osaavien poikien osuuden vähentyminen on keskeinen syy poikien keskipistemäärän putoamiseen. On huolestuttavaa, että sukupuolten väliset erot ovat havaittavissa jo näin varhaisessa vaiheessa koulupolulla. Peruskoulun opetussuunnitelmassa korostettu 3 arvioivat tutkimuksen koordinaattori Jouni Vettenranta ja tutkija Jenna Hiltunen tiedotteessa.

Yleistilanne: Luonnontieteissä puolen vuoden oppimäärän pudotus

TIMSS-tutkimus kertoo, että peruskoulun neljäsluokkalaisten luonnontieteiden ja matematiikan osaaminen on heikentynyt selvästi vuosien 2011 ja 2015 välillä. Vuonna 2011 luonnontieteiden osaamisen kansallinen keskiarvo oli 570 pistettä, mutta vuoden 2015 arvioinnissa enää 554 pistettä. Erotus tarkoittaa noin puolen kouluvuoden oppimäärää. Matematiikassa pudotus on hieman loivempi, 545 pisteestä 535 pisteeseen.

Vuoden 2011 TIMSS-tutkimuksen kärkimaista Suomi oli ainoa, jonka tulokset heikkenivät neljän vuoden aikana, ministeriö kertoo.

Kansainvälisessä vertailussa Suomen neljäsluokkalaiset sijoittuivat nyt luonnontieteissä jaetulle viidennelle sijalle (vuonna 2011 sija oli 3.) ja matematiikassa 13. sijalle (2011 sija 8.).

– Huolimatta tulosten heikentymisestä suomalaislasten tiedolliset ja taidolliset oppimistulokset ovat kansainvälisessä vertailussa varsin hyvät. Luonnontieteissä sijoituksemme on OECD-maiden joukossa toinen ja matematiikassa myös selvästi yli OECD-maiden keskiarvon, tutkimuksen koordinaattori Jouni Vettenranta ja tutkija Jenna Hiltunen sanovat tiedotteessa.